Narodna skupština
20121215

Videli smo da svi podržavaju čitav niz krivičnih dela koja će sad biti uvedene iz oblasti terorizma, odnosno suzbijanja terorizma. Čuli smo različite stavove o ukidanju krivičnog dela klevete, ali se svi slažemo da to ukidanje krivičnog dela klevete je jedna evropska tradicija, jedan evropski standard, nešto što je Srbiji potrebno da bi se približila civilizovanim državama. Naravno, svi kojima bude povređeno pravo na čast i na ugled, imaće mogućnost da se u parnici nadoknade, kroz novčane iznose ili, u krajnjoj liniji, da se krivično goni za krivično delo uvrede ili neko drugo krivično delo iz oblasti zaštite časti i dostojanstva. Novinarska udruženja su dala čitav niz velikih pohvala na postupanje Ministarstva pravde upravo ukidanjem krivičnog dela klevete. Ono što smo zaključili u današnjoj diskusiji jeste da je upravo zahvaljujući aktivnostima Ministarstva pravde danas gotovo sa praksom da se presude dobijaju zahvaljujući telefonskom pozivu iz nekog kabineta. Nema u Srbiji više naručenih presuda, na šta su očigledno neki narodni poslanici ovde navikli.